കപ്പലിലെ കോവിഡ് രോഗിക്ക് രക്ഷകരായി നാവികസേന കൊച്ചി കോവിഡ് ബാധിച്ച ഫിലിപ്പീന്സുകാരനായ കപ്പല് ജീവനക്കാരന് വൈദ്യസഹായവും കരയിലെത്തിച്ച് അടിയന്തര ചികിത്സയും ഉറപ്പാക്കി നാവികസേന. ചൊവ്വ വൈകിട്ട് നാലിനാണ് സഹായം അഭ്യര്ഥിച്ച് കോസ്റ്റ് ഗാര്ഡ് ആസ്ഥാനത്തുനിന്ന് ദക്ഷിണ നാവിക കേന്ദ്രത്തിലേക്ക് സന്ദേശമെത്തുന്നത്. ജിബ്രാള്ട്ടറില്നിന്ന് മക്കോങ്ങിലേക്ക് പോകുന്ന ചരക്കുകപ്പലിലെ ഫിലിപ്പീന്സ് സ്വദേശി മൈക്കല് ജോണ് അഭയ്ഗാറിനാണ് അടിയന്തര ചികിത്സ വേണ്ടിവന്നത്. ഓക്സിജന്റെ അളവുകുറഞ്ഞ് നില വഷളായിരുന്നു. അടിയന്തരസഹായം ആവശ്യമായതിനാല് പ്രതികൂല കാലാവസ്ഥയിലും രോഗിയെ ആശുപത്രിയിലെത്തിക്കാനായി ഐഎന്എസ് ഗരുഡയില്നിന്ന് ഹെലികോപ്റ്റര് അയച്ചു. അഞ്ചിന് കപ്പലില്നിന്ന് രോഗിയെ സേനയുടെ സഞ്ജീവനി ആശുപത്രിയിലെത്തിച്ച് വൈദ്യസഹായം നല്കി.